কোহিমা জেলা

কোহিমা জেলা (উচ্চারণ:/ˈkəʊhɪˌmɑː বা kəʊˈhiːmə/) ভারতের নাগাল্যান্ড রাজ্যের একটি জেলা। এই জেলাটির মূল অধিবাসীরা আঙ্গামী নাগা উপজাতির। ২০১১ সালের জনগণনা অনুসারে নাগাল্যান্ডের মোট এগারটি জেলার মধ্যে ডিমাপুরের পরে কোহিমা দ্বিতীয় জনবসতিপূর্ণ জেলা হিসাবে স্বীকৃতি লাভ করেছে। ভারত স্বাধীনতা লাভ করার পূর্বে কোহিমা ‘নাগা হিলস ডিস্ট্রিক্ট’-এর অন্তর্ভুক্ত ছিল এবং এই জেলার সদর শহর ছিল কোহিমা। ১৯৬১ সালের ১ ডিসেম্বর নাগাল্যান্ডের অন্যতম জেলা হিসাবে কোহিমা জেলার প্রতিষ্ঠা হয়। ১৯৭৩ সালে এই জেলা থেকে ফেক ও বখা জেলা এবং ১৯৯৭ সালে ডিমাপুর জেলা সৃষ্টি করা হয়। অবশেষে ২০০৩ সালে পেরেন জেলার সৃষ্টি কোহিমা জেলার বর্তমান রূপ দেয়। কোহিমা জেলার মূল প্রশাসনিক প্রধান হলেন উপায়ুক্ত (ডেপুটি কমিশনার)। প্রতিটি প্রশাসনিক সার্কেলের তত্ত্বাবধানের জন্য তাঁর অধীনে বিভিন্ন সংযোজিত ডেপুটি কমিশনার (অ্যাডিশনাল ডেপুটি কমিশনার) ও মহকুমা প্রধান (সাব-ডিভিশন অফিসার; এসডিও) থাকে। এছাড়াও কোহিমার একটি জেলা নাগরিক উন্নয়ন পরিষদ (ডিস্ট্রিক্ট আরবান ডেভেলপমেন্ট এজেন্সি) আছে। কোহিমা জেলাটি আটটি প্রশাসনিক মণ্ডলে (অ্যাডমিনিস্ট্রেটিভ সার্কেল) বিভক্ত — সেমিংউ, সোগিন, চিফোবোজৌ, বোতসা, কেজোচা, জখমা, কোহিমা সদর ও সেচু-জুবজা; এই সার্কেলসমূহ চারটি গ্রাম্য উন্নয়ন বিভাগে (রুরাল ডেভেলপমেন্ট ব্লক) বিভক্ত — কোহিমা (কোহিমা সদর ও সেচু-জুবজা), চিফোবোজৌ ( চিফোবোজৌ , বোতসা ও কেজচার কিছু অংশ), জখমা (জখমা ও কেজচার বাকী অংশ) ও সেমিংউ ( সেমিংউ ও সোগিন)। ২০১১ সালের জনগণনা অনুসারে কোহিমার মোট জনসংখ্যা ২৬৭,৯৮৮ জন। এর ৪৫% লোক শহর অঞ্চলে বাস করে। মোট জনসংখ্যার দিক থেকে ভারতের মোট ৬৪০টি জেলার মধ্যে এই জেলার স্থান ৫৭৬তম। কোহিমার প্রতি ১০০০ পুরুষের বিপরীতে মহিলার সংখ্যা ৯২৮ জন। এই জেলার সাক্ষরতার হার ৮৫%। কোহিমার মূল অধিবাসী হল আঙ্গামী নাগা ও রেংমা নাগা উপজাতির লোক। কোহিমা সদর সার্কেল গঠিত হয়েছে কোহিমা শহর, কোহিমা গাওঁ, চিদিমা ও চিদে মডেল গাঁও নিয়ে। আঙ্গামি–পচুরি ভাষা আঙ্গামি ভাষা খেজা ভাষা সেমা ভাষা রেংমা ভাষা তেংনি ভাষা বোড়ো–গারো ভাষা কাছাড়ি ভাষা গারো ভাষা অন্যান্য জিম ভাষা খেলমা ভাষা কোহিমা জেলায় একটি পাহাড়ি নৈসর্গিক স্থান আছে — কোহিমা সদর, এলাকাটি একটি পর্বতের চূড়ার সঙ্গে প্রসারিত হয়েছে। ১৯৮০ সালে কোহিমা জেলায় পুলিবাজ বন্যপ্রাণী অভয়ারণ্য গড়ে ওঠে, যার মোট জায়গা ৯.২ কিমি২ (৩.৬ মা২)। এটি ব্লিথের ট্র্যাগোপানের একটি প্রাকৃতিক আবাসস্থল। কোহিমাতে জেলায় কোহিমা কোমেটস নামে একটি ফুটবল ক্লাবও রয়েছে যা নাগাল্যান্ড প্রিমিয়ার লীগ খেলে। "District Census 2011"। Census2011.co.in। ২০১১। সংগ্রহের তারিখ ২০১৭-১১-০৩।  "Brief industrial profile of Kohima district, Nagaland state" (পিডিএফ)। Government of India Ministry of MSME। ১৮ ফেব্রুয়ারি ২০১৫। ১৬ এপ্রিল ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ ডিসেম্বর ২০১৯।  "District Census Handbook" (পিডিএফ)। Census of India 2011। ১৬ জুন ২০১৪।  "Know Your Districts: Phek - The Morung Express"। The Morung Express। ৮ জুন ২০১৬। ৬ জুন ২০১৯ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৯।  "About Wokha"। Wokha Dist Administration। ২০১০। ৯ সেপ্টেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৯।  "Nagaland: Know Your Districts - An overview -III - The Morung Express"। The Morung Express। ১৭ অক্টোবর ২০১৭। ২০ মে ২০১৯ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৯।  "Hierarchy of administrative officers at deputy commissioner's office, Kohima"। National Informatics Centre, Kohima District Centre। জুলাই ২০১৭। ৯ আগস্ট ২০১৮ তারিখে মূল থেকে আর্কাইভ করা। সংগ্রহের তারিখ ২৯ ডিসেম্বর ২০১৯।  "Kohima CDP Revised" (পিডিএফ)। Government of Nagaland। জুলাই ২০০৬। পৃষ্ঠা 67। ৭ জানুয়ারি ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ ডিসেম্বর ২০১৯।  "Villages & Towns in Kohima Sadar Circle of Kohima, Nagaland"। www.census2011.co.in।  "Kohima"। World Meteorological Organisation। সংগ্রহের তারিখ ২০১১-১২-০১।  Indian Ministry of Forests and Environment। "Protected areas: Nagaland"। ২৩ আগস্ট ২০১১ তারিখে মূল থেকে আর্কাইভ করা। সংগ্রহের তারিখ ২৫ সেপ্টেম্বর ২০১১।  "সংরক্ষণাগারভুক্ত অনুলিপি"। ১৪ অক্টোবর ২০১৮ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০১৯।  দাপ্তরিক ওয়েবসাইট টেমপ্লেট:Districts of Nagaland